Jānis Leitis

Jānis Leitis (dzimis  Rīgā) ir bijušais latviešu vieglatlēts, startējis tāllēkšanas un 400 m disciplīnās, retāk skrēja citas sprinta distances. Latvijas rekordists 400 m distancē (45,53, uzstādīts 2018. gadā), personiskais rekords tāllēkšanā — 7,98 metri (2011). J. Leitis ir 2009. gada Eiropas čempions tāllēkšanā U-23 vecuma grupā.

 Karjera 
Pirmais starptautiskais panākums J. Leitim bija 2008. gadā, kad viņš ierindojās 14. vietā 400 m skrējienā Pasaules junioru čempionātā. 2009. gadā viņš kļuva par Eiropas čempionu U-23 vecuma grupā, kad sacensībās Kauņā uzvarēja ar 7,90 m tālu personisko rekordu.Jānis Leitis - Eiropas U-23 čempions tāllēkšanā Atzīstami startēja 2010. gada Eiropas čempionātā pieaugušajiem, tomēr, aizlecot tuvu savam personiskajam rekordam (7,87 m), nekvalificējās finālam, paliekot 20. vietā kopvērtējumā. Divkārtējs Latvijas čempions tāllēkšanā, tāpat vienu reizi uzvarējis arī 200 m sprintā.

2012. gada Eiropas čempionāta priekšskrējienā J. Leitis laboja savu personisko rekordu 400 m skrējienā par vairāk kā pussekundi (45,92 s), kvalificējoties pusfinālam. Viņa uzstādītais rezultāts bija otrs visu laiku labākais Latvijas vieglatlētu sasniegums 400 m distancē, tikai par 0,04 sekundēm atpaliekot no Vjačeslava Kočerjagina 1991. gadā uzstādītā Latvijas rekorda. Nākamajā dienā notikušajā pusfinālā viņš savu personisko rekordu uzlaboja līdz 45,88 sekundēm, tādējādi atkārtot V. Kočerjagina rezultātu un kvalificējoties . Eiropas čempionāta kopvērtējumā viņš ierindojās 9. vietā. Lai varētu startēt 4×100 metru stafetē, J. Leitim bija jāpiedalās tāllēkšanas kvalifikācijā (citādi viņam nebūtu atļauts startēt citās Eiropas čempionāta disciplīnās), kvalifikācijā viņam vienīgajā ieskaitītajā mēģinājumā izdevās tikai 5,88 metrus tāls lēciens (32. vieta). Čempionāta noslēgumā J. Leitis startēja 4×100 metru stafetes komandas sastāvā kopā ar Ņikitu Paņkinu, Sandi Sabajevu un Jāni Mezīti, priekšsacīkstēs ieņemot 12. vietu ar rezultātu 40,46 sekundes.  viņš priekšsacīkstēs ar 46,41 s ātru skrējienu ierindojās 35. vietā, tādējādi nekvalificējoties nākamajai kārtai. 2013. gada janvārī uzstādīja Latvijas rekordu 400 m telpās.

2017. gada 25. jūnijā Eiropas komandu čempionāta otrās līgas sacensībās Telavivā J. Leitis laboja Latvijas rekordu 400 m distancē, kura līdzautors pats bija kopš 2012. gada, par 0,28 sekundēm, paceļot to līdz 45,60 s.Leitis Jāņos sev uzdāvina Latvijas rekordu 400 metru skrējienā LSM

2018. gada Eiropas čempionātā savā 400 m priekšskrējienā uzstādīja jaunu Latvijas rekordu (45,56 s) un iekļuva pusfinālā. Pusfinālā viņš atkārtoti laboja rekordu (45,53 s), bet finālā neiekļuva, kopvērtējumā ieņemot 15. vietu.

Pēc karjeras beigām kļuvis par uztura speciālistu, docētājs Rīgas Stradiņa universitātes Sporta un uztura katedrā.

 Personiskie rekordi 
 Disciplīna  Rezultāts  Datums  Vieta  Piezīmes 100 m  10,71       200 m  21,29     400 m  45,53 Latvijas rekords 400 m (telpās)  46,71      Latvijas rekords Tāllēkšana  7,98Leitim jauns personiskais rekords - 7,98 metri       Trīssoļlēkšana (telpās)  16,12      

 Sasniegumi 
Pārstāvētā valsts: 2008Pasaules čempionāts junioriem14. vieta400 m47,51 s2009Eiropas U-23 čempionāts1. vietaTāllēkšana7,90 m2010Eiropas čempionāts20. vietaTāllēkšana7,87 m2012Eiropas čempionāts9. vieta400 m45,88 s32. vietaTāllēkšana5,88 m12. vieta4×100 m40,46 sOlimpiskās spēles35. vieta400 m46,41 s2018Eiropas čempionāts15. vieta400 m45,53 m

 Atsauces 

 Ārējās saites 

 Leitis: "Ceru, ka spēšu ielēkt elitē"

Kategorija:1989. gadā dzimušie
Kategorija:Rīgā dzimušie
Kategorija:Latvijas vieglatlēti
Kategorija:2012. gada vasaras olimpisko spēļu dalībnieki
Kategorija:Tāllēcēji
Kategorija:Sprinteri